Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
18 พ.ค. 2559

มุมมองบวกต่อ SET ระยะสัปดาห์ยังไม่เปลี่ยนแปลง… “ซื้อ” CPF
ดัชนี SET อยู่ที่ 1,406.48 จุด -0.09 จุด -0.01% ปริมาณซื้อขาย 19,682 ลบ.
แนวรับ : 1,400 แนวต้าน : 1,412
 
สรุปทิศทางและแนวโน้มตลาด
Profit Taking ระยะสั้นไมทำให้มุมมองการปรับสูงขึ้นระยะสัปดาห์เปลี่ยนไป: แรงขายทำกำไรตั้งแต่เปิดตลาด หลัง Dow Jones ปรับลดลงแรงเมื่อคืนนี้กว่า 1% ไม่ได้ทำให้มุมมองการปรับสูงขึ้นระยะสัปดาห์ไปที่ 1,430-1,460 จุด เปลี่ยนไปจากเดิม ดดยแนะนำ “ซื้อ” กลุ่มหุ้นที่มี Momentum ในการปรับประมาณการกำไร (Upward Revision) ขึ้น อย่าง SCC, CPF GLOBAL KKP SGP และ KCE เป็นหลัก
“ซื้อ” CPF กำไรผ่านจุดต่ำที่สุดไปแล้ว: ผลการดำเนินงาน 1Q16 ออกมาดีกว่าคาดที่ 3.8 พันล้านบาท +27% y-y และ +133% q-q ยืนยันการ Turnaround และคาดว่า Momentum กำไรจะดีต่อเนื่องใน 2Q-3Q16 มองกำไรทั้งปี 2016 ที่ 1.7 หมื่นล้านบาท +80% y-y จาก 1) ส่วนแบ่งกำไรจากธุรกิจกุ้งที่เพิ่มขึ้น 2) ราคาหมูที่ปรับสูงขึ้นมาที่ Bt78/Kg จากภาวะอุปทานตึงตัว หนุนอัตรากำไรในธุรกิจ Farm และ 3) การ Downsizing ธุรกิจในตุรกี ส่งผลให้มีส่วนแบ่งขาดทุนลดลง ขณะที่ธุรกิจ CPP ยังเติบโตแกร่ง และรับรู้ส่วนแบ่งกำไรจากธุรกิจในเวียดนามเต็มปี ขณะที่ถ้าพิจารณาในทางเทคนิค ราคาหุ้นทะลุ Downtrend Line ขนาดใหญ่ตั้งแต่ปี 2012-2015 มีเป้าหมาสยระยะสัปดาห์ที่ 32 หรือถัดไปที่ 33.25 บาท
 
หุ้นที่น่าสนใจทางเทคนิค
“ซื้อ” KAMART ราคาหุ้นฟื้นตัวขึ้นมาแรงเพื่อทดสอบ High ก่อนหน้า ด้วยปริมาณการซื้อขายโดดเด่น สอดคล้องกับเครื่องมือ MACD และ DI+ มีทิศชี้ขึ้น มีเป้าหมายแรกที่ 8.05 บาท และ High ก่อนหน้าที่ 8.30 บาท
“ซื้อ” AQUA ราคาหุ้นยังฟื้นตัวจากเส้นค่าเฉลี่ย 3 เดือนได้ ด้วยปริมาณการซื้อขายสนับสนุน สอดคล้องกับเครื่องมือ MACD ตัด Signal ขึ้นเป็นวันแรก  DI+ ชี้ขึ้นตัด ADX  สนับสนุนแนวโน้ม มีเป้าหมายแรกที่ 0.89 บาท และถัดไปที่ 0.93 บาท
“ซื้อ” BWG ราคาหุ้นดีดขึ้นจากเส้นค่าเฉลี่ย 3 เดือน พร้อมปริมาณการซื้อขายหนาแน่น เครื่องมือ DI+ ตัด DI- ขึ้นเป็นวันแรก MACD อยู่เหนือเส้น Signal และใกล้ตัด 0 ขึ้น เป็นจังหวะเก็งกำไร มีเป้าหมายแรกที่ 1.81 บาท และเป้าถัดไปที่ 2.00 บาท